મધ્યપ્રદેશના મંદસૌરમાં 7 વર્ષની માસુમ બાળકી સાથે નિર્ભયાની જેવી હેવાનિયતના આરોપીઓએ આ દર્દનાક ઘટનાને અંજામ આપતા પહેલાં સંપૂર્ણ પ્લાનિંગ કર્યું હતું અને છેલ્લા લાંબા સમયથી શાળાના માસુમ બાળકો પર નજર રાખવામાં આવતી હતી. પોલીસ તપાસમાં ખુલાસો થયો કે આરોપીઓએ જાણી જોઇને સાત વર્ષની બાળકીનું અપહરણ કર્યું કારણ કે તે અલ્પ વયની અને બળાત્કારનો વિરોધ કરવા સક્ષમ ન હતી. આ દરમિયાન ગેંગરેપની આ ઘટનાએ સમગ્ર દેશને હચમચાવી દીધો છે અને દોષીઓને ફાંસીની સજા આપવાની માંગ વધી રહી છે.